**ΔΕΥΤΕΡΑ ΤΟΥ ΠΑΣΧΑ**

**(αν δεν συμπίπτει με του Αγίου Γεωργίου, ειδάλλως)**

**ΚΥΡΙΑΚΗ ΤΟΥ ΘΩΜΑ**

**ΠΑΝΑΓΙΑ ΠΑΝΤΑΝΑΣΣΑ ΜΥΣΤΡΑ**

**ΑΚΟΛΟΥΘΙΑ**

**(αρχιμ. Νικοδήμου Αεράκη)**

**ΜΙΚΡΟΣ ΕΣΠΕΡΙΝΟΣ**

Ιστώμεν στίχους δ , και ψάλλομεν Στιχηρά Προσόμοια της Παναγίας.

**Ήχος α’ . Των ουρανίων ταγμάτων.**

Εν τω ναώ Παντανάσσης Μυστρά συνέλθωμεν, οι εν αγώσι βίου, ενασκούμενοι ζήλω, ταύτη εκβοώντες σώσον ημάς, εκ παγίδων αλάστορος, ότι εν Σοι τας ελπίδας μετά Θεόν, Θεοτόκε ανεθέμεθα.

 Της παρθενίας το κλέος πιστών Παντάνασσαν, των φιλεόρτων πλήθη, ευφημήσωμεν ύμνοις, άχραντον Μητέρα πάντων Θεού, των Αγγέλων το μέλισμα, και των πιστών προστασίαν εν συμφοραίς, φρυκτωρόν Μυστρά θεόσδοτον.

 Περιχαρώς προσκυνούμεν σεπτήν Εικόνα Σου, εν ναώ Παντανάσσης, και πιστώς εκβοώμεν· χαίρε Θεοτόκε μόνε αγνή, και αγνείας θησαύρισμα, των γηγενών φρυκτωρός και καταφυγή, οξυτάτη τε αντίληψις.

 Την ουρανίαν μορφήν Σου κατασπαζόμεθα, τιμώντές Σε Παρθένε, ως Μητέρα του Λόγου, γένους του βροτείου πηγήν ζωής, σωτηρίας δε πρόξενον, των ορθοδόξων προστάτιν και οδηγόν, και Μυστρά το εγκαλλώπισμα.

**Δόξα. Και νυν. Ήχος β’ .**

Σήμερον ο του Κυρίου λαός, την του ουρανού Παντάνασσαν ύμνοις πενιχροίς, εγκωμιάζει βοών προς Αυτήν· χαίρε Μήτηρ της ζωής, και του βροτείου γένους η αναγένησις· χαίρε ανύμφευτε Νύμφη, και του Μυστρά η φρυκτωρός και το εγκαλλώπισμα. Ως έχουσα μητρικήν παρρησίαν προς τον Υιόν Σου, πρέσβευε υπέρ των τιμώντων Σε.

**Εις τον Στίχον. Ήχος β’ . Οίκος του Εφραθά.**

Μήτερ του Ιησού, Παντάνασσα του κόσμου, των ορθοδόξων σκέπη, ικέτευε Σον Τόκον, υπέρ των ανυμνούντων Σε.

 Στ.: Ανάστηθι Κύριε εις την ανάπαυσίν Σου, Συ και η Κιβωτός του αγιάσματός Σου.

Χαίρε του ουρανού, Παντάνασσα Παρθένε, της παρθενίας κλέος, μητρότητος η δόξα, και μοναχών το κλέϊσμα.

 Στ.: Ώμοσε Κύριος τω Δαβίδ αλήθειαν, και ου μη αθετήση αυτήν.

Εν οίκω Σου σεπτώ, Σε Άνασσα τιμώμεν, αιτούμενοι πρεσβείαις, ταις Σαις παρά Κυρίου, λαβείν πταισμάτων άφεσιν.

**Δόξα. Τριαδικόν.**

Πάτερ συν τω Υιώ, και Πνεύματι Αγίω, κραταίωσον τους πίστει, εν πίστει ορθοδόξω, και πνεύματος αθλήμασιν.

**Και νυν. Θεοτοκίον.**

Στήριξον Μαριάμ, Παντάνασσα Παρθένε, προσκυνητών τα στίφη, εν πίστει ορθοδόξω, και πνεύματος αθλήμασιν.

 Νυν απολύεις. Τρισάγιον.

**Απολυτίκιον. Ήχος πλ. α’ . Τον συνάναρχον Λόγον.**

Εν Μυστρά συνελθόντες πιστώς εισέλθωμεν, εν τω ναώ Παντανάσσης και Θεοτόκου Μητρός, προσκυνούντες ευλαβώς θείον εικόνισμα· ότι ως Μήτηρ του Θεού, κατασκέπει τους πιστούς, εκ πάσης δοκιμασίας, και στηρίζει εν τοις αγώσι, τους ευσεβώς επευφημούντας αυτήν.

**ΜΕΓΑΣ ΕΣΠΕΡΙΝΟΣ**

 Εις το· Κύριε εκέκραξα, ιστώμεν στίχους στ’ , και ψάλλομεν γ’ τῆς Εορτής και γ’ τῆς Παναγίας.

**Ήχος β’ . Ότε εκ του ξύλου.**

Χαίρε, του Μυστρά η φρυκτωρός, χαίρε ανωτέρα Αγγέλων, και υπερτέρα βροτών, Κόρη αειπάρθενε, Μήτηρ απείρανδρε, της νεότητος καύχημα, παρθένων η δόξα, μοναχών το πρότυπον, μητέρων κλέϊσμα· χαίρε, Εκκλησίας ο κόσμος, χαίρε ω Παντάνασσα δόξα, και Εικών υπέρλαμπρος του Τόκου Σου.

 Χαίρε, ουρανού η καλλονή, χαίρε της Τριάδος η δόξα, και των Αγγέλων χαρά, χαίρε κόσμου Σώτειρα, Μυστρά το κλέϊσμα, μοναχών εγκαλλώπισμα, μητέρων προστάτις, πάντων καταφύγιον, πρέσβις ακοίμητος· Λόγου σαρκωθέντος η Μήτηρ, Νύμφη του Θεού ημών μόνη, χαίρε Παναγία η Παντάνασσα.

 Χαίρε, ω Παντάνασσα ημών, χαίρε αειπάρθενε Κόρη, χαίρε ω Μήτερ αγνή, χαίρε Θοενύμφευτε, και απειρόγαμε, χαίρε κόσμου διάσωσμα, παρθένων ακρότης, στύλος και εδραίωμα, Μυστρά η Δέσποινα, κόσμος μοναχών και προστάτις, χαίρε θεοδόξαστε Κόρη, δευτερεία έχουσα του Κτίστου Σου.

**Δόξα. Ήχος πλ. β’ .**

Σήμερον οι των Αγγέλων χοροί, μεθ’ ημών και πάσης της κτίσεως, εν ανεκφράστω αγαλλιάσει, την Παντάνασσαν Θεοτόκον εν εγκωμίοις τιμά και εν ύμνοις βοά προς Αυτήν· χαίρε το της παρθενίας κειμήλιον, και το της αγνείας αγλάϊσμα· χαίρε, η της χαράς ημών πρόξενος, και του αντιδίκου ημών η αναίρεσις· χαίρε, του γένους ημών η ανάδειξις, και ανάστασις πεπτωκότων· χαίρε, των πιστών η θεία αντίληψις και του Μυστρά η πρόμαχος και ακοίμητος φρουρός· χαίρε, η υπέρ ημών αεί τω Υιώ Σου και Θεώ ως Μήτηρ πρεσβεύουσα.

 Και νυν. Της εορτής.

 Φως ιλαρόν. Προκείμενον της ημέρας. Αναγνώσματα.

**Γενέσεως το Ανάγνωσμα. (Κεφ. κγ’ 10-17)**

Εξήλθεν Ιακώβ από του φρέατος του όρκου, και επορεύθη εις Χαρράν, και απήντησε τόπω, και εκοιμήθη εκεί· έδυ γαρ ο ήλιος. Και έλαβεν από των λίθων του τόπου, και έθηκε προς κεφαλής αυτού, και εκοιμήθη εν τω τόπω εκείνω, και ενυπνιάσθη. Και ιδού κλίμαξ εστηριγμένη εν τη γη, ης η κεφαλή αφικνείτο εις τον ουρανόν· και οι Άγγελοι του Θεού ανέβαινον και κατέβαινον επ’ αυτήν ο δε Κύριος επεστήρικτο επ· αυτής, και είπεν: Εγώ ο Θεός Αβραάμ του πατρός σου, και ο Θεός Ισαάκ, μη φοβού. Η γη, εφ’ ης συ καθεύδεις επ’ αυτής, σοι δώσω αυτήν και τω σπέρματί σου. Και έσται το σπέρμα σου ωσεί άμμος της γης, και πλατυνθήσεται επί Θάλασσαν, και Λίβα, και Βορράν, και επί Ανατολάς· και ενευλογηθήσονται εν σοι πάσαι αι φυλαί της γης, και τω σπέρματί σου. Και ιδού εγώ μετά σου διαφυλάσσων σε εν τη οδώ πάση, ου εάν πορευθής, και αποστρέψω σε εις την γην ταύτην, ότι ου μη σε εγκαταλίπω, έως του ποιήσαι με πάντα όσα ελάλησά σοι. Και εξηγέρθη Ιακώβ από του ύπνου αυτού, και είπεν: Ότι έστι Κύριος εν τω τόπω τούτω, εγώ δε ουκ ήδειν, Και εφοβήθη και είπεν Ως φοβερός ο τόπος ούτος! ουκ έστι τούτο, αλλ η οίκος Θεού· και αύτη η πύλη του ουρανού.

**Προφητείας Ιεζεκιήλ το Ανάγνωσμα. (Κεφ. μγ’ 27, Μδ’ , 1-4)**

Έσται από της ημέρας της ογδόης και επεκείνα, ποιήσουσιν οι ιερείς επί τα θυσιαστήριον τα ολοκαυτώματα υμών, και τα του σωτηρίου υμών, και προσδέξομαι υμάς, λέγει Κύριος Κύριος. Και επέστρεψέ με κατά την οδόν της πύλης των Αγίων της εξωτέρας, της βλεπούσης κατά ανατολάς· και αύτη ην κεκλεισμένη. Και είπε Κύριος προς με: Η πύλη αύτη κεκλεισμένη έσται, ουκ ανοιχθήσεται, και ουδείς ου μη διέλθη δι αὐτῆς, ότι Κύριος ο Θεός Ισραήλ, εισελεύσεται δι’ αυτής, και έσται κεκλεισμένη. Διότι ο ηγούμενος ούτος κάθηται επ’ αυτήν, του φαγείν άρτον. Κατά την οδόν του Αιλάμ της πύλης εισελεύσεται, και κατά την οδόν αυτού εξελεύσεται. Και εισήγαγέ με κατά την οδόν της πύλης της προς Βορράν, κατέναντι του οίκου· και είδον, και ιδού πλήρης δόξης ο οίκος Κυρίου.

**Παροιμιών το Ανάγνωσμα (Κεφ. θ’ 1)**

Η σοφία ωκοδόμησεν εαυτή οίκον, και υπήρεισε στύλους επτά. Έσφαξε τα εαυτής θύματα, και εκέρασεν εις κρατήρα τον εαυτής οίνον, και ητοιμάσατο την εαυτής τράπεζαν. Απέστειλε τους εαυτής δούλους, συγκαλούσα μετά υψηλού κηρύγματος επί κρατήρα, λέγουσα: Ος εστιν άφρων, εκκλινάτω προς με. Και τοις ενδεέσι φρενών είπεν : Έλθετε, φάγετε τον εμόν άρτον, και πίετε οίνον, ον κεκέρακα υμίν. Απολείπετε αφροσύνην, και ζήσεσθε, και ζητήσατε φρόνησιν, ίνα βιώσητε, και κατορθώσητε σύνεσιν εν γνώσει. Ο παιδεύων κακούς, λήψεται εαυτώ ατιμίαν. Ελέγχων δε τον ασεβή, μωμήσεται εαυτόν, οι γαρ έλεγχοι τω ασεβεί μώλωπες αυτώ. Μη έλεγχε κακούς, ίνα μη μισήσωσί σε· έλεγχε σοφόν, και αγαπήσει σε. Δίδου σοφώ αφορμήν, και σοφώτερος έσται, γνωρίζε δικαίω, και προσθήσει του δέχεσθαι. Αρχή σοφίας, φόβος Κυρίου· και βουλή Αγίων σύνεσις, το δε γνώναι νόμον, διανοίας εστίν αγαθής. Τούτω γαρ τω τρόπω πολύν ζήσεις χρόνον, και προστεθήσεταί σοι έτη ζωής.

**Λιτή. Ήχος α’ .**

Εορτήν χαρμόσυνον, και πανήγυριν ευφρόσυνον, η Εκκλησία του Χριστού επιτελεί σήμερον, την του Κυρίου Μητέρα τιμώσα, και του Μυστρά φρυκτωρόν και Παντάνασσαν. Δεύτε ουν και ημείς συνευφρανθώμεν, και ευλαβώς την αγίαν Αυτής Εικόνα προσκυνούντες, Αυτή βοήσωμεν· Κεχαριτωμένη Κόρη του ουρανού, και του σύμπαντος κόσμου η χαρμονή, Σαις πρεσβείαις προς τον Υιόν και Θεόν Σου, δώρησαι ημίν το μέγα Αυτού έλεος.

**Ήχος β’ .**

Δεύτε φιλέορτοι, εγκωμίων ύμνοις χαρμονικώς τη Παντανάσση Θεοτόκω βοήσωμεν λέγοντες· χαίρε άχραντε Κόρη της Ναζαρέτ, η τον Θεόν δεξαμένη εν μήτρα Σου· χαίρε, Μήτερ ανύμφευτε και αειπάρθενε· χαίρε, η του κόσμου σώτειρα, και των Αγγέλων τιμιωτέρα· χαίρε, των Αποστόλων η χαρά, και της Εκκλησίας η λαμπρότης. Πρέσβευε Δέσποινα, προς τον Υιόν Σου και Κτίστην, υπέρ των τιμώντων Σε, όπως λυτρώσηται ημάς εκ των ανομιών ημών.

**Ήχος γ’ .**

Παντάνασσα Δέσποινα, των Αρχαγγέλων και Αγγέλων το μέλισμα, της Εκκλησίας του Χριστού το θείον εγκαλλώπισμα, και της κτίσεως απάσης το μέγα θαύμα, τας πενιχράς ημών μελωδίας, ως ευγνώμονα προσφοράν των ομογενών Σου, πρόσδεξαι άχραντε. Στήριξον πάναγνε, την Ορθόδοξον ημίν πίστιν, περιφρούρει τον λαόν Σου εκ πάσης εχθρών επιβουλής, και χαρίτωσον τους τιμώντάς Σε, και ευλαβώς εν τω ναώ του Μυστρά, προσκυνούντας την Εικόνα Σου.

**Ήχος δ’ .**

Παρθένον και Μητέρα ορώντές Σε Παντάνασσα, συν Αγγέλοις εξιστάμεθα, και συν αυτοίς ύμνους εκστατικούς ευγνωμόνως Σοι προσφέρομεν λέγοντες· χαίρε ράβδος υπερφυώς βλαστήσασα, και βάτος αφλέκτως το πυρ της Θεότητος βαστάσασα· χαίρε, λυχνία πολύφωτε, και τράπεζα Άρτον ουράνιον τοις πιστοίς προσφέρουσα· χαίρε, των βροτών η λύτρωσις, και του Μυστρά το μέγα εγκαλλώπισμα. Σαις λιταίς Μητράνδρε σώσον τας ψυχάς ημών.

**Δόξα. Ήχος πλ. α’ .**

Δεύτε χριστοφόροι λαοί, εν τη της Παντανάσσης του Μυστρά εορτή, εκστατικώς προσφέρωμεν ύμνους εγκωμιαστικούς τη Δεσποίνη ημών λέγοντες· χαίρε, πάναγνε Κόρη, και Νύμφη ανύμφευτε· χαίρε, απείρανδρε Μήτηρ του Χριστού, και αειπάρθενε· χαίρε, του ουρανού πλατυτέρα, και των Αγγέλων υπερτέρα· χαίρε, η τα δευτερεία της Τριάδος κατέχουσα, και αδιαλείπτως υπέρ του κόσμου πρεσβεύουσα· χαίρε, Μήτηρ της ζωής, ευλογημένη Συ εν γυναιξί.

**Και νυν. Της εορτής.**

**Εις τον Στίχον. Ήχος πλ. α’ . Χαίροις ασκητικών.**

Χαίροις, η του Μυστρά φρυκτωρός, των ορθοδόξων η προστάτις και Δέσποινα, Αγγέλων τιμιωτέρα, και υπερτέρα αγνή, των Αγίων Πάντων ω Παντάνασσα, αγνείας αγλάϊσμα, παρθενίας το καύχημα, Παναγία τε, αρετής το υπόδειγμα, ταπεινώσεως, πανυπέρτιμον πρότυπον. Μήτερ Θεογεννήτρια, τω τόκω Σου πρέσβευε, όπως ρυσθείημεν πάντες, εκ πειρασμών του αλάστορος, και πάσης ανάγκης, και δεινών επερχομένων και πάσης θλίψεως.

 Στ.: Ανάστηθι Κύριε εις την ανάπαυσίν Σου, Συ και η Κιβωτός του αγιάσματός Σου.

Χαίροις, των Προφητών η σφραγίς, των Αποστόλων θεοδώρητον κήρυγμα, Παντάνασσα των ανθρώπων, και των Αγγέλων χαρά, μοναχών το εύχος και αγλάϊσμα, ποιμένων το κήρυγμα, και μητέρων το καύχημα, παρθενευόντων, ευλογία και πρότυπον, και θεόσδοτον, του Μυστρά εγκαλλώπισμα. Μήτερ θεοχαρίτωτε, λιταίς σου χαρίτωσον, πάντας τους Σε ευφημούντας, και Σον Υιόν μεγαλύνοντας, εν ύμνοις ενθέοις, και απαύστοις εγκωμίοις και έργοις χάριτος.

 Στ.: Ώμοσε Κύριος τω Δαβίδ αλήθειαν, και ου μη αθετήση αυτήν.

Χαίροις, του ουρανού καλλονή, των Αρχαγγέλων και Αγγέλων κειμήλιον, ο κόσμος της Εκκλησίας, και του Δεσπότου Χριστού, η Αγία Μήτηρ αειπάρθενος, του κόσμου η πρέσβειρα, αρετής το υπόδειγμα, της θείας δόξης, αποκάλυψις ένθεος, προστασία τε, του Μυστρά και αγλάϊσμα. Μήτερ Χριστού πανάχραντε, Αυτόν καθικέτευε, πάντας λυτρώσαι εκ πλάνης, αμαρτιών τε και θλίψεων, και πάσης παγίδος, του δολίου αντιδίκου Κόρη Παντάνασσα.

**Δόξα. Ήχος πλ. β’ .**

Σήμερον, η του Χριστού Εκκλησία, την αειπάρθενον Θεοτόκον, εν τω του Μυστρά ναώ της Παντανάσσης, πανευλαβώς τιμά και γεραίρει. Αύτη γαρ φρυκτωρός και σκέπητων πιστών και του ναού υπάρχουσα, αδιαλείπτως υπέρ του σύμπαντος κόσμου πρεσβεύει, σωτηρίας των ψυχών ημών, παρακλήσεως και αντιλήψεως των εν δοκιμασίαιςκαι θλίψεσιν όντων, ειρήνης και χαράς των αγωνιζομένων, και εν ταπεινώσει τας λιτάς Αυτής προς τον φιλάνθρωπον Κύριον επικαλουμένων.

 Και νυν. Της εορτής.

 Νυν απολύεις. Τρισάγιον.

**Απολυτίκιον. Ήχος πλ. α’ . Τον συνάναρχον Λόγον.**

Εν Μυστρά συνελθόντες πιστώς εισέλθωμεν, εν τω ναώ Παντανάσσης και Θεοτόκου Μητρός, προσκυνούντες ευλαβώς θείον εικόνισμα· ότι ως Μήτηρ του Θεού, κατασκέπει τους πιστούς, εκ πάσης δοκιμασίας, και στηρίζει εν τοις αγώσι, τους ευσεβώς επευφημούντας αυτήν.

**ΟΡΘΡΟΣ**

**Μετά την α στιχολογίαν, Κάθισμα. Ήχος α . Τον τάφον Σου Σωτήρ.**

Παντάνασσα πιστών, Παναγία Παρθένε, ικέτευε Χριστόν, υπέρ γένους ανθρώπων, του κόσμου η σώτειρα, και Αγγέλων το μέλισμα, των τιμώντων σε, η κραταιά προστασία, του ναού Μυστρά, κόσμος αγλάϊσμα εύχος, και άνασσα ένδοξος.

**Δόξα. Και νυν. Της εορτής.**

**Μετά την β στιχολογίαν, Κάθισμα. Ήχος δ’ . Ταχύ προκατάλαβε.**

Παντάνασσα Δέσποινα τους Σε τιμώντας πιστώς, περίσωζε φύλαττε εξ αοράτων εχθρών, και πάσης κακώσεως· Συ γαρ Θεόν Σωτήρα, εν αγκάλαις βαστάζεις, έχουσα παρρησίαν, του πρεσβεύειν απαύστως, ως Μήτηρ του πάντων Κτίστου, Θεοχαρίτωτε.

**Δόξα. Και νυν. Της εορτής.**

**Μετά τον Πολυέλεον, Κάθισμα. Ήχος ο αυτός. Κατεπλάγη Ιωσήφ.**

Την Παντάνασσαν πιστοί, και Θεοτόκον αληθή, ανυμνήσωμεν φαιδρώς, ως την Μητέρα του Θεού, και προστασίαν του κόσμου και θείαν σκέπην· κλέϊσμα Μυστρά και αγλάϊσμα, τείχος των πιστών και προπύργιον, και των παρθένων πρότυπον και κλέος, και Εκκλησίας το καύχημα· μητέρων δόξα, χαίρε Μαρία, μείζων πάντων Αγγέλων.

**Δόξα. Και νυν. Της εορτής.**

**Είτα, οι Αναβαθμοί· το α’ αντίφωνον του δ’ ἤχου.**

Προκείμενον: Μνησθήσομαι του ονόματός Σου εν πάση γενεά και γενεά.

Στ.: Άκουσον θύγατερ και ίδε, και κλίνον το ους σου, και επιλάθου του λαού σου, και του οίκου του πατρός σου, και επιθυμήσει ο βασιλεύς του κάλλους σου.

**Ευαγγέλιον, της Θεοτόκου.**

Ανάστασιν Χριστού θεασάμενοι...

Δόξα: Ταις της Παντανάσσης...

Και νυν: Ταις της Θεοτόκου...

Ιδιόμελον. Ήχος πλ. β . Στ.: Ελέησόν με ο Θεός...

Σήμερον, η των ουρανών Πλατυτέρα, και πάσης κτίσεως Άνασσα, εν τω ιερώ Αυτής εν Μυστρά τεμένει, τω επονομαζομένω Παντανάσσης, εις εστίασιν πνευματικήν, πάντας τους φιλεόρτους συνεκάλεσεν. Δεύτε ουν αδελφοί, εν ευλαβεία συνελθόντες, και ταπεινώς και ευλαβώς, την πάνσεπτον Αυτής Εικόνα κατασπαζόμενοι, βοήσωμεν προς Αυτήν· χαίρε η σώτειρα, η προστασία και σκέπη και φρυκτωρός του γένους ημών.

 Είτα, οι Κανόνες· της Εορτής, και της Θεοτόκου, ου η ακροστιχίς: Παντάνασσαν Μυστρά, ταπεινώς γεραίρω. Νικοδήμου.

**Ωδή α’ . Ήχος πλ. δ’ . Υγράν διοδεύσας.**

Παντάνασσα πρέσβευε τω Σω Υιώ, τον νουν μου φωτίσαι, ανυμνήσαι θεοπρεπώς, Σε την Θεοτόκον και Παρθένον, και του Μυστρά φρυκτωρόν και αγλάϊσμα.

Ανύμφευτε Μήτερ του Ιησού, τους Σε ανυμνούντας, διαφύλαττε εκ δεινών, και πάσης αλάστορος παγίδος, αμαρτιών τε κινδύνων και θλίψεων.

Ναός Παντανάσσης εν τω Μυστρά, πλουτεί την Εικόνα, Σης γεννήσεως Μαριάμ, εν η καταφεύγουσιν εν πίστει, των ευσεβών ορθοδόξων συστήματα.

Ταπείνωσιν πάσι τοις επί γης, κηρύττεις Παρθένε, και αγίαν υπακοήν, υπείκουσα λόγοις Αρχαγγέλου, εν Ναζαρέτ Μαριάμ Θεοδόξαστε.

**Ωδή γ’ . Ουρανίας αψίδος.**

Ανασσών Συ το κλέος και του Μυστρά καύχημα, Μήτερ Θεοτόκε Παρθένε, πιστών το στήριγμα, ταις Σαις πρεσβείαις αγνή, εκ πειρασμών αντιδίκου, πάντας διαφύλαξον, θεία Παντάνασσα.

Ναός θείος εκτίσθη εν τω Μυστρά Δέσποινα, όστις ες αεί μνημονεύει, Σε την Παντάνασσαν· ενταύθα Σου η Εικών, ως φρυκτωρός παραμένει, ευλογούσα Δέσποινα, πιστούς τιμώντάς Σε.

Απειρόγαμε Νύμφη υπερφυώς έτεκες, Λόγον του Πατρός εν ανθρώποις, Μυστρά η Άνασσα, ίνα ζωώση βροτούς, δια Σταυρού εκουσίου, και θεώση χάριτι, πιστούς πανάχραντε.

Συ την χάριν παρέχεις πάσι Χριστόν τέξασα, πρέσβευε Αυτώ Θεοτόκε, υπέρ των δούλων Σου, όπως ρυσθώμεν αγνή, εκ των του κόσμου σκανδάλων, ανυμνούντες Άνασσα, τα μεγαλείά Σου.

**Κάθισμα. Ήχος γ’ . Η Παρθένος σήμερον.**

Εορτάζει σήμερον, η του Μυστρά Εκκλησία, και τιμά φαιδρότατα, της Παντανάσσης Μαρίας, άρρητον, κυοφορίαν και παρθενίαν, άφραστον, οικονομίαν του μυστηρίου· δι’ ημάς γαρ ανεδείχθη, Παρθένος Μήτηρ του προ αιώνων Θεού.

**Δόξα. Και νυν. Της εορτής.**

**Ωδή δ’ . Εισακήκοα Κύριε.**

Συ Παντάνασσα άχραντε, τους ευλαβουμένους θείαν Εικόνα Σου, εκ πτασιμάτων διαφύλαττε, και εις τελειότητα οδήγησον.

Απειρόγαμε Δέσποινα, της ενανθρωπήσεως Λόγου γέγονας, υπέρ κόσμου θεία γέφυρα, τον Σωτήρα τέξασα Παντάνασσα.

Νοσημάτων την κάκωσιν, και την ψυχικήν δεινήν εξαθλίωσιν, ω Παντάνασσα θεράπευσον, των Σων δούλων ταις αγίαις πρεσβείαις Σου.

Μεσιτείαις σου Άνασσα, χάριν του Υιού Σου ημίν κατάπεμψον, ίνα πάντες αποφύγωμεν, του δολίου δράκοντος τα ένεδρα.

**Ωδή ε’ . Φώτισον ημάς.**

Ύψωσον τον νουν, των τιμώντων Σε Παντάνασσα, προς τον Υιόν Σου Κύριον Ιησούν, ίνα τηρώμεν, τα θεία Αυτού προστάγματα.

Σύνεσιν ψυχής, εξαιτούμαι ταις πρεσβείαις Σου, λαβείν Παρθένε εκ Χριστού του Θεού, και την ειρήνην, την θείαν και αναφαίρετον.

Τείχος των πιστών, και λιμήν υπάρχεις Άνασσα, και εν ανάγκαις άμεσος βοηθός, ταις Σαις πρεσβείαις, προς Τόκον Σου τον φιλάνθρωπον.

Ρύσαι εξ εχθρών, τους τιμώντάς Σε Παντάνασσα, και εκ παγίδων πνεύματος πονηρού, ίνα βιώμεν, εν χάριτι θείου Πνεύματος.

**Ωδή στ’ . Την δέησιν.**

Ανύμφευτε, του Μυστρά η Άνασσα, και βροτών η σωτηρία και σκέπη, Σε ανυμνώ, και τιμώ Σην Εικόνα, και την υπέρλογον δόξαν Σου άχραντε, και δέομαι πανευλαβώς, προς Χριστόν την ζωήν μου ανάγαγε.

Τιμώμέν Σε, ως Μητέρα άφθορον, του Χριστού Θεοχαρίτωτε Κόρη· ότι εν Σοι, απαρχή σωτηρίας, και αιωνίου ζωής η απόλαυσις, και θέωσις εν ουρανώ, τοις βροτοίς εξ Υιού Σου δεδώρηται.

Απείρανδρε, Θεοτόκε Άνασσα, του ναού της Παντανάσσης το κλέος, και του Μυστρά, φρυκτωρός και προστάτις, και των πιστών όντως πέλεις το στήριγμα· Σου δέομαι Μήτερ αγνή, εκ φθοράς των παθών μου διάσωσον.

Παντάνασσα, τον Χριστόν εκύησας, υπέρ φύσιν τε και λόγον ως βρέφος, και εν χερσί, τον Θεόν αγκαλίζεις, και εκ μαζών Σου Αυτόν γαλουχείς σεπτώς· διο ως Μήτηρ τον Θεόν, υπέρ πάντων αεί καθικέτευε.

**Κοντάκιον. Ήχος πλ. δ’ . Τη Υπερμάχω.**

Της Παντανάσσης την Εικόνα προσκυνήσωμεν, εν ιερώ ναώ Μυστρά και εκβοήσωμεν· χαίρε Μήτερ η γεννήσασα Θεόν Λόγον. Τον λαόν ταις Σαις πρεσβείαις διαφύλαξον, και την πίστιν ορθόδοξον περιτράνωσον, ίνα κράζωμεν· Χαίρε πάντων η Άνασσα.

**Ο Οίκος.**

Άγγελοι ουρανόθεν, αοράτως κυκλούσι, ναόν της Παντανάσσης εν φόβω (γ )· και συν αυτοίς πλήθη πιστών προ της σεπτής αυτής Εικόνος ιστάμενα, εν χαρά και αγαλλιάσει βοώσι προς αυτήν τοιαύτα·

Χαίρε, Μυστρά η χαρά και δόξα·

χαίρε, πιστών η ελπίς και σκέπη.

Χαίρε, του σεπτού Σου ναού η επίσκεψις·

χαίρε, ευσεβείας πιστών η ανάδειξις.

Χαίρε, Κόρη θεοδώρητε, Εκκλησίας του Μυστρά·

χαίρε, Μήτερ θεοτίμητε, των Αγγέλων η χαρά.

Χαίρε, ότι υπάρχεις των πιστών προστασία·

χαίρε, ότι στηρίζεις την Χριστού Εκκλησίαν.

Χαίρε, κρατήρ της χάριτος έμπλεως·

χαίρε, κρουνός της πίστεως ένθεος.

Χαίρε, δι’ ης ευλογείται η κτίσις·

χαίρε, δι’ ης νεουργείται η φύσις.

**Χαίρε πάντων η Άνασσα.**

**Συναξάριον.**

Και αναγινώσκεται το Συναξάριον της ημέρας, και της Εορτής. Είτα λέγομεν·

Τη αυτή ημέρα, η Σύναξις της Εικόνος της Παντανάσσης Θεοτόκου του Μυστρά. Σεπτή Παντάνασσα Μυστρά δόξα, Ναός Παντανάσσης Ανάσσης δόξα.

Ταις της Παντανάσσης Θεοτόκου, και των Σων Αγίων πρεσβείαις Χριστέ ο Θεός, ελέησον και σώσον ημάς. Αμήν.

**Ωδή ζ’ . Οι εκ της Ιουδαίας.**

Εδόξασας Ναόν Σου εν Μυστρά Παντανάσσης τη Ση Εικόνι αγνή, και πάντες εκ καρδίας, οι Σε τιμώντες Κόρη, προς τον Κύριον ψάλλουσιν· Ο των Πατέρων ημών, Θεόςευλογητός ει.

Ιδείν τα μεγαλεία ουρανών Βασιλείας αξίωσόν με αγνή, πρεσβεύουσα απαύστως, τω Κτίστη και Υιώ Σου, προς Ον χαίροντες μέλπομεν· Ο των Πατέρων ημών, Θεός ευλογητός ει.

Νυσταγμού της καρδίας ελευθέρωσον πάντας Θεοκυήτορ αγνή, και πύλην μετανοίας, υπάνοιξον Παρθένε, τοις βοώσι προς Κύριον· Ο των Πατέρων ημών, Θεός ευλογητός ει.

Ωραΐζεις Παρθένε εν σημείοις καρδίας των προστρεχόντων εις Σε· και θαύμασι ποικίλοις, δοξάζεις τον Υιόν Σου, Ον εν πίστει δοξάζομεν· Ο των Πατέρων ημών, Θεός ευλογητός ει.

**Ωδή η’ . Τον Βασιλέα.**

Σε ευφημούμεν, ως του Μυστρά την προστάτιν, Θεοτόκε Σον Τοκον υμνούντες, και υπερυψούντες, εις πάντας τους αιώνας.

Γένος ανθρώπων, την αειπάρθενον Κόρην, ανυμνεί ως Μητέρα του Λόγου, Ον συν τοις Αγγέλοις, υμνεί εις τους αιώνας.

Ευλογημένη, θεοχαρίτωτε Κόρη, Θεόν Λόγον βαστάζεις αγκάλαις, Ον υπερυψούμεν, εις πάντας τους αιώνας.

Ρημάτων θείων, ακουτισθείσα η Κόρη, υπετάγη Θεού τη βουλήσει, ανυμνολογούσα, Αυτόν εις τους αιώνας.

**Ωδή θ’ . Κυρίως Θεοτόκον.**

Ανύμφευτε Μαρία, Μυστρά η προστάτις, και Εκκλησίας απάσης χαρά και τρυφή, τους Σην Εικόνα τιμώντας, φύλαττε Άνασσα.

Ιλέωσαι Σον Τόκον, Μήτερ Θεοτόκε, του οικτειρήσαι και σώσαι ημάς εκ παθών, και εξ εχθρών παγκακίστων, σεπτή Παντάνασσα.

Ρητόρων θεολόγων, υπόθεσις πέλεις, των υπέρ νουν εγκωμίων Παρθένε αγνή, και ορθοδόξων απάντων, το εγκαλλώπισμα.

Ω Μήτερ και Παρθένε, Σε επευφημούμεν, οι προσκυνούντες εν πίστει Εικόνα την Σην, και εξαιτούμεν την χάριν Σου, την σωτήριον.

**Εξαποστειλάριον. Ήχος β’ . Γυναίκες ακουτίσθητε.**

Παντάνασσαν τιμήσωμεν, Μυστρά το θείον κλεϊσμα, της Εκκλησίας τον πλούτον, Ορθοδοξίας το κλέος, σκέπην τε και αντίληψιν, και πάντων καταφύγιον, πρέσβειραν γένους άμαχον, προς τον Σωτήρα του κόσμου, εξ ης ετέχθη αφράστως.

**Και το της Εορτής.**

**Αίνοι. Ήχος δ’ . Ω του παραδόξου θαύματος.**

Δεύτε, ορθοδόξων σύλλογος, την Μητέρα Χριστού, εν Μυστρά τιμήσωμεν, την Δέσποινα Μαριάμ, την αειπάρθενον, Παντάνασσαν των πιστών, και Εκκλησίας πανθαύμαστον κλέϊσμα, προς ην βοώμεν φαιδρώς, του Γαβριήλ ευαγγέλιον ένθεον· Κεχαριτωμένη χαίρε, μετά Σου ο Κύριος, ο παρέχων τω κόσμω δια Σου το μέγα έλεος. (Δις)

 Βαβαί, των Σων θαυμασίων αγνή, εν υψίστοις πέλεις, μεθ’ Υιού Σου πάναγνε, και μέσον ημών σεπτή, ως Μήτηρ Άνασσα· η χάρις Σου θαυμαστή, εν τω ναώ Παντανάσσης εκλάμπουσα· διο πάντες οι πιστοί, του Αρχαγγέλου το ρήμά Σοι λέγομεν· Κεχαριτωμένη χαίρε, μετά Σου ο Κύριος, ο παρέχων τω κόσμω δια Σου το μέγα έλεος.

 Την Σην, τιμώντες πανήγυριν, εν Μυστρά ελθόντες, προσκυνούμεν Άνασσα, Εικόνα Σου την σεπτήν, και ιεράν Σου μορφήν, δοξάζοντες μετά Σου, τον Σε δοξάσαντα Κόρη Θεάνθρωπον, και ρήματα Γαβριήλ, πάντες πιστοί εκβοώμέν Σοι κράζοντες· Κεχαριτωμένη χαίρε, μετά Σου ο Κύριος, ο παρέχων τω κόσμω δια Σου το μέγα έλεος.

**Δόξα. Ήχος πλ. α’ .**

Δεύτε χριστοφόροι λαοί, την του Κυρίου Μητέρα, και πανένδοξον Παντάνασσαν, εν ιερά Συνάξει, θεοπρεπέσι και ενθεαστικοίς εγκωμίοις τιμήσωμεν λέγοντες· χαίροις η των Αγγέλων χαρμονή, και ένθεον μέλισμα· χαίροις, η των πιστών καταφυγή, και λιμήν ασφαλέστατος· χαίρε, η του Μυστρά φρυκτωρός, και Σου ναού της Παντανάσσης φύλαξ και εγκαλλώπισμα. Πρέσβευε τω Υιώ Σου και Θεώ ημών, του σώσαι τας ψυχάς ημών.

 Και νυν. Της εορτής.

 Δοξολογία Μεγάλη, και Απόλυσις.

**Μεγαλυνάριον.**

Παντάνασσα χαίρε η του Μυστρά, Εικόνα Σου θείαν, οι τιμώντες πανευλαβώς, βοώμεν εκ πόθου, προστρέχοντες ναώ Σου, αιτούμενοι Σην σκέπην, και Σην βοήθειαν.

Η/Υ ΠΗΓΗ:

Voutsinasilias.blogspot.gr

<http://voutsinasilias.blogspot.gr/2014/04/blog-post_12.html>